cyanic-selkie/wikianc huggingface dataset:
Magic to Make the Sanest Man Go Mad
"Magic to Make the Sanest Man Go Mad" (בעברית: "קסם שיגרום גם לשפוי שבשפויים לצאת מדעתו") הוא הפרק השביעי בעונתה הראשונה של סדרת הטלוויזיה הבדיונית האמריקאית "מסע בין כוכבים: דיסקברי". הפרק נכתב על ידי התסריטאים ארון אלי קולייט וג'סי אלכסנדר, ובוים על ידי דייוויד מ' בארט. הפרק שודר לראשונה בארצות הברית ב-29 באוקטובר 2017 בשירות הסטרימינג CBS All Access.
הפרק היה מועמד לפרס הוגו בקטגוריית ההצגה הדרמטית הקצרה הטובה ביותר.
רקע
עלילת העונה הראשונה של סדרת הטלוויזיה מתרחשת על סיפונה של ספינת החלל "דיסקברי", ספינה בעלת הינע ייחודי המסתמך על נבגים, ומאפשר מעבר מיידי בין כל שתי נקודות בגלקסיה. במסגרת עלילת העונה פרצה מלחמה בין פדרציית הכוכבים המאוחדת לאימפריה הקלינגונית. קפטן גבריאל לורקה, מפקדה של הדיסקברי, היה שבוי של הקלינגונים, שם פגש, בין השאר, את אש טיילר, קצין צי הכוכבים השבוי שם כמוהו, ואת הארי מאד, מומחה להונאה שנשבה לאחר שניסה להונות את הקלינגונים. לורקה וטיילר מצליחים להיחלץ מהשבי, ומשאירים את מאד מאחור.
תקציר עלילה
צוות "דיסקברי" עורך מסיבה, כשלפתע נקראים ברנהאם וטיילר לגשר, במטרה לסייע בהיתקלות עם גורמגנדר, יצור חלל נדיר ודמוי לווייתן, הנמצא בסכנת הכחדה שנקרה בדרכה של "דיסקברי". היצור מועלה לרציף הטעינה של הספינה, ומתוכו פורץ הנוכל הארי מאד, שהסתתר בתוכו. מאד מתכנן להרוג את קפטן לורקה כנקמה על כך שנטש אותו בכלא הקלינגוני, ולמכור את ה"דיסקברי" לקלינגונים. מאד נתפס מיד, ומפוצץ את הספינה על צוותה.בשלב זה חוזר הזמן אחורה למסיבה, וברנהאם וטיילר נקראים פעם נוספת אל הגשר במטרה לסייע בהיתקלות עם הגורמגנדר. בדרכם לגשר הם נתקלים בסטמטס, שמספר להם שהם נמצאים בלולאת הזמן שרק הוא מודע לה, מאחר שה-DNA שלו התמזג בזה של "ריפר", הטרדיגרייד החללי שהיה זה שאיפשר מסע בעזרת הינע הנבגים של הספינה.במהלך מספר סיבובים בלולאת הזמן מנסה סטמטס לעבוד עם ברנהאם וטיילר כדי למצוא פתרון לסיטואציה עם מאד, תוך שהוא נאלץ לגלות להם בכל פעם מחדש שהם נמצאים בלולאת זמן. בכל סיבוב מצליח מאד לקדם את תוכניתו בצעד נוסף, שמקרב אותו לפצח את הגנותיה וסודותיה של "דיסקברי".בסופו של דבר החבורה משכנעת את מאד שהוא ניצח, והוא עוצר את לולאת הזמן. כשהוא מצפה למשלחת הקלינגונית שתגיע לאסוף את הספינה הוא מופתע לגלות שמי שהגיעו בפועל הם אשתו, סטלה, ואביה, ממנו גנב את הנדוניה, שצוות ה"דיסקברי" יצר עימם קשר מבעוד מועד. השניים לוקחים איתם את מאד, והאיום על ה"דיסקברי" נמנע.סטמטס מספר לברנהאם וטיילר שבאחד הסיבובים השניים רקדו והתנשקו.
קבוצת ארמיות אוברריין
קבוצת ארמיות אוברריין (בגרמנית: Heeresgruppe Oberrhein) היה שמה של קבוצת ארמיות קצרת ימים של הוורמאכט בחזית המערבית במהלך מלחמת העולם השנייה.
היסטוריה
קבוצת ארמיות אוברריין ("הריין העליון") נוסדה ב-26 בנובמבר 1944. בעקבות התקדמותן המהירה של בעלות הברית בחזית המערבית. היטלר, הורה לאגד את כל היחידות הגרמניות באזור נהר הריין העליון לקבוצת ארמיות, שכמפקד שלה מינה את שר הפנים היינריך הימלר. היטלר סבר שנוכחותו של הימלר תעודד את החיילים, אולם בפועל נוכחותו רק הפכה את קבוצת ארמיות אוברריין לגוף נפרד בפני עצמו שאינו כפוף לאוברבפסלהאבר ווסט, היינו המפקד העליון של אזור המערב.
Magic to Make the Sanest Man Go Mad
ביקורת
המגזים IndieWire הגדיר את הפרק כ"פרק הגדול הראשון בסדרה", וציין שהשימוש הרענן בטריק העלילתי של לולאת זמן הביא ליצירת הפרק המרתק והמשעשע ביותר של הסדרה עד היום. המבקרת ציינה שלא רק שמדובר בפרק עצמאי, דבר שהסדרה נמנעה ממנו עד כה, אלא שמדובר בפרק עצמאי מהסוג הטוב ביותר, כזה שבונה על מה שקרה לפניו, וגם משפיע מהותית על מה שיבוא בעתיד. היא ציינה שהפרק אמנם סיפר סיפור שלם, אך ברור שההתפתחות ביכולותיו של סטאמטס, כמו גם מערכת היחסים בין ברנהאם לטיילר, יהיו חלק מעלילת העונה כולה, ושהפרק משאיר את הצופים עם רצון לראות עוד.
קבוצת ארמיות אוברריין
היסטוריה
בעקבות הקרב על הבליטה, נאלצו בעלות הברית להעביר כוחות רבים מאזור גבול צרפת-גרמניה אל ארצות השפלה, מה שהותיר את הכוחות הגרמניים באזור הריין מדולדלים מעט. הימלר סבר שזוהי שעת כושר שאסור להחמיצה, והורה על פתיחת מבצע נורדווינד - מתקפת הנגד הגרמנית האחרונה בחזית המערבית, שנועדה לכבוש מחדש את אלזס. ב-5 בינואר תקפו הכוחות של קבוצת הארמיות אוברריין, והצליחו לכבוש מספר ערים, אולם בעלות הברית הגנו על שטרסבורג היטב, והגרמנים נאלצו לסגת. בעקבות הכישלון אוחדה קבוצת ארמיות אוברריין עם קבוצת ארמיות G.
Magic to Make the Sanest Man Go Mad
ביקורת
באתר IGN ציין המבקר שבפרק זה מוכיחה "דיסקברי" שהיא מסוגלת לבנות גם סיפורים קלילים יותר, ושאף על פי שמדובר בכלי עלילתי מוכר, שובו של הארי מאד הוא משעשע וחכם, ושבסופו של דבר ההתפתחות של דמותה של מייקל ברנהאם היא החלק החזק ביותר בפרק.
למרות הביקורות המשבחות ברובן, הרי שבאתר Empire התאכזב המבקר מהעובדה שהפרק לא מתייחס לחלקי עלילה חשובים בפרקים הקודמים, כמו האיום מצד אדמירל קורנוול להדיח את לורקה מתפקידו, וציין שהשימוש בלולאת זמן מרגיש כמו צעידה לאחור ומיחזור של טריק עלילתי שנעשה בו שימוש רב מדי, ואף על פי שהשימוש בה היה חדשני ומשעשע, הרי שהוא לא מתאים לרוח הסדרה. הפרק קיבל ציון של 3 מתוך 5 כוכבים.
גם האתר Trek News כתב שלמרות משחק מצוין, הרי שהכתיבה הרשלנית והחיקוי של הפרק הקלאסי "Cause and Effect" מ"הדור הבא" הופכים את הפרק לגרוע ביותר בסדרה עד כה.
ב-2020 כלל האתר גיזמודו את הפרק ברשימת ששת פרקי לולאת הזמן הטובים ביותר בטלוויזיה. האתר ציין שבפרק הזה הוצגו הדמויות כשהן פגיעות מחד, ומשעשעות מאידך ושמדובר ביורש ראוי לפרקים דומים בזיכיון.
בשנת 2022 נכלל הפרק ברשימת "17 פרקי וסרטי לולאת הזמן הטובים ביותר שאינם 'לקום אתמול בבוקר'". המבקר ציין שהתסריטאים הצליחו להשתמש בלולאה כדי להכיר יותר לעומק את הדמויות, ושמדובר בפרק מצטיין בעונתה הראשונה הלא יציבה של הסדרה.
באותה שנה דירג האתר "Collider" את הפרק כאחד מששת פרקי הבקבוק הטובים ביותר בהיסטוריה של זיכיון "מסע בין כוכבים".
הר בידל
הר בידל (באנגלית: Mount Biddle) הוא הר ברכס בואו, בהרי הרוקי הקנדיים, בפרובינציית קולומביה הבריטית שבקנדה.
גובהו של ההר 3,320 מטרים מעל פני הים, והוא מתנשא 731 מטרים מעל סביבתו (מעל מעבר אופאבין, המפריד בין הר בידל לבין הר האנגאבי). הר בידל הוא ההר ה-84 בגובהו בקולומביה הבריטית.
לקריאה נוספת
• Brian Patton, Bart Robinson, Canadian Rockies Trail Guide, P 278
מועצת שומרי החוקה
מועצת שומרי החוקה (בפרסית: شورای نگهبان قانون اساسی) היא בעלת עוצמה משמעותית במערכת הפוליטית באיראן. סמכויות המועצה מתוארות בפרקים 91–99 של חוקת איראן.
במועצה חברים 12 חברים: שישה מתוכם חכמי דת "המודעים לצרכים וענייני היום", הממונים על ידי המנהיג העליון. ששת החברים הנוספים הם משפטנים, המתמחים בתחומים שונים של המשפט. המשפטנים הלא דתיים נבחרים על ידי המג'לס מתוך רשימה של משפטנים מוסלמיים, המוגשת להם על ידי ראש הרשות השופטת, הממונה אף הוא על ידי המנהיג העליון.
ביקורת החקיקה
מועצת שומרי החוקה אינה יוזמת חוקים, המג'לס (הפרלמנט) הוא האחראי לכך. עם זאת, כל חוק שעובר את אישור המג'לס נבחן במועצה ועליו לזכות באישורה. החוקים באיראן אינם תקפים כל עוד המועצה אינה מאשרת אותם.
למועצה שמורה הזכות להטיל וטו על כל חקיקה המאושרת במג'לס. בסמכותה לדחות חוקים בשתי טענות: החוק מנוגד לחוק האסלאמי, או שהחוק מנוגד, בראייתם, לחוקה האיראנית. כל חברי המועצה מצביעים בסוגיית התאמת החוק לחוקה, אולם רק ששת חכמי הדת מצביעים בנוגע להתאמת החוק לאסלאם. אם חוק מסוים נדחה על ידי המועצה, הוא מוחזר למג'לס לתיקונים. אם המג'לס ומועצת שומרי החוקה אינם מצליחים להגיע להסכמה בנוגע לנושא מסוים, הוא עובר להכרעת המועצה לאבטחת האינטרס של המשטר.
לאורך השנים התגלעו מספר רב של סכסוכים בין חברי המג'לס הרפורמיסטי לחברי המועצה. בתקופת נשיאותו של מוחמד ח'אתמי המחוקקים ניסו לבטל את יכולת המועצה לסנן מועמדים בבחירות, אולם הם נכשלו בכך. בתחילת 2004, בעקבות פסילת כמחצית מהמחוקקים דאז מהתמודדות בבחירות לפרלמנט ב־20 בפברואר בשל "חוסר נאמנות לרפובליקה האסלאמית", איימו מרבית חברי ממשלת ח'אתמי להתפטר ו־83 המחוקקים הרפורמיסטים, שנשללה מהם הזכות להתמודד בבחירות הבאות, שבתו בפרלמנט. מחאת ממשל ח'אתמי והרפורמיסטים לא הועילה, וכוחה הרב של המועצה נותר בעינו.
ביקורת משפטית
מועצת שומרי החוקה מתפקדת גם כבית דין חוקתי. בסמכותה לפרש את החוקה האיראנית, והחלטות בנושאים חוקתיים צריכות להתקבל ברוב של שלושה רבעים מהמועצה. עם זאת, המועצה אינה מקיימת דיונים משפטיים שבהם מוצגות טענות הצדדים השונים.
פיקוח על בחירות
כיום, כל המועמדים לבחירות פרלמנטריות, נשיאותיות ולבחירות למועצת המומחים, צריכים לזכות באישור מועצת שומרי החוקה כדי להתמודד בבחירות. סינון זה מתבצע בהתאם לפרשנות מעוררת מחלוקת של החוקה האיראנית המעניקה למועצה זכות "לפקח על הבחירות".
החל משנות ה-90 החלו חברי מועצת שומרי החוקה לפרש את הסעיף הזה בחוקה כ"סמכות לאשר" (نظارت استصوابی) את חוקיות השתתפותם של מועמדים שונים. כשירותם של המועמדים בשלוש הבחירות האחרונות למג'לס נבדקה במבחנים על החוק האסלאמי, מבחנים שפסלו מתמודדים צעירים ורפורמיסטיים רבים. בבחירות הנשיאותיות ב־2005 פסלה המועצה כ־1,000 מועמדים והתירה רק לשישה אנשים להתמודד, אף אחד מהם לא מהגוש הרפורמיסטי. פירוש זה של החוקה שונה מרעיון "הפיקוח והידוע" (نظارت استطلاعی) שאינו נותן למועצה זכות לאשר או לפסול מועמדים, שבו האמינו חברי הוועדה עד עליית הרפורמיסטים בשנות ה־90. יש אחרים המפרשים סעיף זה בחוקה כמעניק למועצה זכות "פיקוח על סמך עדויות" (نظارت استنادی), הדורש הצגת ראיות לפסילתם או אישורם של המועמדים השונים.
חברים
חברי המועצה נבחרים לכהונה של שש שנים, וכל שלוש שנים נבחרים מחצית מהמועמדים. בסמכות המנהיג העליון לפטר את החברים הדתיים במועצה.
היושב ראש הנוכחי של המועצה הוא אייתוללה אחמד ג'נתי, סגנו הוא המשפטן מוחמד רזא עליזאדה. המשפטנים הדתיים האחרים הם אייתוללה מוחמד האשמי שאהרודי, אייתוללה מוחמד רזא מודראסי-יזדי, אייתוללה מוחמד מומן, אייתוללה מהדי שב-זנדה-דאר ואייתוללה מוחמד יזדי. שאר עורכי הדין הם סיאמכ רה-פייק, מוחמד סלימי, נג'אתוללה אברהימיאן (המשמש גם כדובר המועצה), מוחסן אסמאעילי וסאם סוואדכוהי-פר.
ביקורת על פעילות המועצה
מבקרי המבנה השלטוני האיראני מציינים את פעילות מועצת שומרי החוקה כהוכחה לכך שאיראן אינה מדינה דמוקרטית. הציבור האיראני מצביע בבחירות לנשיאות, לפרלמנט ולמועצת המומחים, גוף המורכב מ-86 אנשי דת שבוחרים את המנהיג העליון. בפועל, המנהיג העליון מחזיק כוח רב בבחירת אנשי מועצת שומרי החוקה, שבתורה מחזיקה כוח רב בקביעת זהותם של הנשיא, חברי הפרלמנט ומועצת המומחים. כאמור לעיל, המנהיג העליון של איראן ממנה מחצית מחברי המועצה, המחצית השנייה מאושרת על ידי ראש הראשות השופטת שממונה גם הוא על ידי המנהיג העליון. כך מחזיק המנהיג העליון כוח רב על מועצת המומחים, שאמורה לפקח על פעילותו.
פורמולה 1 עונת 1998
במסגרת פורמולה 1 של שנת 1998 נערכו 16 מרוצים. באליפות העולם זכה בפעם הראשונה מיקה הקינן שנהג עבור קבוצת מקלארן-מרצדס. באליפות היצרנים זכתה קבוצת מקלארן.
מרוצי עונת 1998
(*) הערה: הגרנד פרי של לוקסמבורג נערך למעשה בגרמניה במסלול שהיה מקובל להיקרא לפני כן "הגרנד פרי האירופאי". גם לאחר עונה זו הוא חזר להיקרא כך ולמעשה, נחשב כגרנד פרי של לוקסמבורג רק למשך עונות 1997 ו-1998.
סמל ניו סאות' ויילס
סמל ניו סאות' ויילס (באנגלית: Coat of Arms of New South Wales) הוא שלט אצולה שבמרכזו צלב ג'ורג' הקדוש צבוע אדום. למגן שני תומכים: אריה המסמל את אנגליה וקנגורו המסמל את אוסטרליה. הסמל הוענק רשמית למדינת ניו סאות' ויילס שבאוסטרליה על ידי מלך בריטניה אדוארד השביעי בשנת 1906.
מוטו המדינה, בלטינית: Orta recens quam pura nites ("הזורחת החדשה, מה בהירה זריחתך") מופיע בתחתית הסמל.
מטה כללי
קיומו של המטה הכללי נחשב לרוב למבדיל בין צבא (הכולל מטה כללי) לבין מיליציה. דבר זה גורם לעיתים לכך שגם ארגוני טרור (כגון החזית העממית לשחרור פלסטין) מחזיקים "מטה כללי" שאיננו קיים באופן מעשי. דוגמה אחרת ליחס זה הוא האיסור בחוזה ורסאי על גרמניה להחזיק מטה כללי וזאת על מנת למנוע את ארגון הצבא שלה (למעשה גם בתקופת רפובליקת ויימאר התעלמה גרמניה מחלק זה של ההסכם).
המטה הכללי של הכוחות המזוינים של ארצות הברית מורכב מראשי הזרועות השונים - צבא היבשה (US Army), חיל הנחתים (US Marine Corps), הצי (US Navy) ,חיל האוויר (US Air Force) וחיל החלל (US Space Force). מעל כל ראשי הזרועות נמצא יושב ראש המטות המשולבים, אשר כפוף ישירות לנשיא, שהוא על פי החוקה האמריקאית מפקדם העליון של כל הכוחות המזוינים באופן סמלי.
טאד
טאד (באנגלית: Tad) הייתה להקת גראנג' מטאל ששמה זהה לשמו הפרטי של סולנה, טאד דויל (משמעות המילה Tad באנגלית היא "מעט").
טאד הוקמה בסיאטל ב־1988 והושפעה מאוד מסגנון הרוק של שנות השבעים והרבה פחות מסגנון הפאנק שמשך להקות כמו מאדהאני ו־L7.
טאד התפרקה ב־1999, כשהמתופף ג'וש סינדר עזב ללהקת Hotrod Lunatics וטאד דויל הקים את Hog Molly, שהזכירה את God's Balls אבל התפרקה לאחר אלבום אחד. לאחר מכן טאד הקים להקה נוספת בשם Hoof שככל הידוע עובדת נכון ל-2005 על אלבומה הראשון.
חגור
חֲגוֹר הוא מושב השוכן בין ראש העין לכפר סבא, שנוסד בשנת 1949. בעבר היה מושב שיתופי וכיום הוא מושב עובדים. מייסדי המושב היו יוצאי גדוד 9 של הפלמ"ח, עולים מתפוצות שונות, רובם יוצאי בולגריה ופרס. המושב משתייך למועצה אזורית דרום השרון.
מקור השם בפסוק, וכן בשל העובדה שאת המושב מקיפה חגורת הרים.
בעבר תחום העיסוק המרכזי היה חקלאות.
במושב ישנו מועדון נוער, מועדון חוגים, בית עם, בית כנסת, צרכנייה, גן ילדים, קופת חולים, ספרייה, בריכת שחייה ומגרשי טניס. ילדי המושב לומדים במספר בתי ספר שונים באזור השרון ("מתן", "צופית" שעבר לבית ברל). תלמידי חטיבת הביניים ותלמידי התיכון לומדים בבית חינוך ירקון שנמצא ליד מושב נווה ירק במתחם המועצה האזורית דרום השרון. במושב הוקם מרכז מִחְזוּר לצורך הגברת המודעות לשמירה על איכות הסביבה בקרב הילדים והנוער.
ממושב זה יצאו קצינים רבים, הבולטים שבהם הם שני הרמטכ"לים לשעבר, גבי אשכנזי ודני חלוץ.
היסטוריה
הגרעין המייסד של המושב כלל יוצאי בולגריה, אנשי מח"ל, שקבלו הכשרה בנהלל. המושב נוסד בנובמבר 1949. הקמת המושב תוארה במאי 1951:
במסגרת תנועת מן העיר אל הכפר פעלה תנועת המושבים בסוף 1952 להביא למושב עוד 30 משפחות. בשנת 1954 קבעה ועדת השמות הממשלתית את השם חגור למושב.
שפות אורלו-אלטאיות
שפות אורלו-אלטאיות, או אורל-אלטאיות, או טוראניות, היא משפחת-על של שפות שאמורה להכליל את השפות האורליות ואת השפות האלטאיות (משפחה שעצם קיומה שנוי במחלוקת).
בעבר הייתה נטייה, בטורקיה בעיקר, לאידאולוגיה פאן-טוראנית, שהיא איחוד פוליטי של כל העמים הדוברים את השפות הטוראניות.
כמעט בכל הלשונות אותן משייכים למשפחת השפות הטוראניות מופיע העיקרון של הרמוניית תנועות, העדר מין דקדוקי וריבוי של סופיות על אותו הבסיס ומיעוט של תחיליות.
לפי הנחה זו, משפחות אלו כוללות את השפות הפינו-אוגריות, השפות הטורקיות ועוד. קרובה למשפחת השפות המונגוליות, למשפחת השפות הפלאו-אסיאתיות ועוד. כמו כן גם הועלו השערות, במרוצת המאות התשע-עשרה והעשרים, בדבר קרבה אפשרית בין משפחה זו, לבין משפחת השפות הדראווידיות, המדוברות בדרום הודו ולשפה השומרית, אך הדבר מעולם לא הוכח.
קיומה של המשפחת-על האוראלו-אלטאית היה תחילה מקובל על מרבית הבלשנים אך כיום הוא שנוי במחלוקת.
כוסמת
כֻּסֶּמֶת (שם מדעי: Fagopyrum esculentum) היא צמח עשבוני חד-שנתי שמקורו במזרח אסיה, ממשפחת הארכוביתיים (Polygonaceae), שזרעיו משמשים לאכילה. כיום מתרכז גידול הכוסמת בעיקר ברוסיה ובסין. הכוסמת עשירה בברזל, באבץ ובסלניום. בכוסמת נמצא גם נוגד החימצון רוטין.
לכוסמת אין קשר בוטני לכוסמין ("Triticum spelta"). בעוד הכוסמין נמנה עם משפחת הדגניים, מכיל גלוטן ומשמש לאפיית לחם; בכוסמת אין גלוטן והיא נמנית עם משפחת הארכוביתיים הכוללת גם את החומעה ואת הרברבר.
שימושים
בברטאן (במערב צרפת) נפוץ השימוש בקמח המיוצר מהכוסמת (Sarrasin, Blé noir) להכנת החביתית "Galette de sarrasin", וגם בספרד הוא מוכר בשם "קמח שחור" (harina negra). הכוסמת משמשת ברוסיה ובמזרח אירופה להכנת דייסה מלוחה או מתוקה (קַאשַה) ופנקייק רוסי (בליני), וביפן משתמשים בה להכנת אטריות הסובה. באיטליה היא משמשת להכנת פסטה הנקראת "פיצוקרי", מאכל טיפוסי לצפון איטליה. בישראל, מבשלת "מידן" שבכרמיאל החלה בבישול בירה על בסיס לתת כוסמת.
בני יהודה תל אביב (כדורסל נשים)
בני יהודה תל אביב היא קבוצת כדורסל נשים ישראלית המשחקת בליגה לאומית בכדורסל נשים. הקבוצה מתאמנת ומארחת בבית דני שבתל אביב.
היסטוריה
הקבוצה הוקמה בשנת 1976 והשתתפה בליגת העל בכדורסל נשים מאז שנת 1983.
לאגודה קבוצה נוספת בליגה שתפקידה לקדם שחקניות צעירות ולהכשיר אותן לבמה המרכזית הגדולה, כדי ליצור המשכיות בתוך האגודה. האגודה מפעילה מרכזים רבים לשחקניות צעירות ברוב בתי הספר בעיר תל אביב.
אישים במועדון
מאמנים שצמחו במועדון: אלי רבי, עדני דגן, שיקי פלח, ירון עמרם, אודליה מדמון, ציון מזרחי
אמונה בסיסית
אמונות בסיס (הנקראות גם אמונות בסיסיות) הן, תחת התפיסה האפיסטמולוגיות המכונה "יסודות פילוסופים", אחת האקסיומות של מערכת האמונות.
קטגוריות של אמונות
תורת ההכרה קובעת כי לכל האמונות חייבת להיות הצדקה כדי להאמין, אמונות בסיס מחולקות לשתי קטגוריות:
אמונות שהן מבוססות כראוי, בכך שהן אינן תלויות בהצדקה של אמונות אחרות, אלא במשהו מחוץ לתחום האמונה.
אמונות הנובעות מאמונה בסיסית אחת או יותר, ולכן תלויות באמונות בסיסיות לגבי תוקפן.
הסבר
נוגדי האפיסטמולוגיה דוחים את תורת ההכרה ואת האפשרות של אמונות בסיסיות להתקבל מבחינה רציונלית מיכוון שאינן מוכחות מבחינה מדעית.
אנטונלו דה מסינה
אנטונלו דה מסינה (באיטלקית: Antonello Da Messina; סביבות 1430 – 1479) היה צייר סיציאלני שפעל בתקופת הרנסאנס, תלמידו של ניקולו קולאנטוניו. הוא הכניס כנראה ציורי שמן וטכניקות ציור פלמיות לאמנות הוונציאנית של אמצע המאה ה-15.
ביוגרפיה של דה מסינה נכללת בספרו של ג'ורג'ו וזארי חיי הציירים, הפסלים והאדריכלים הדגולים ביותר. בשנים 1475–1476 היה אנטונלו בוונציה ואולי במילאנו. תוך זמן קצר מהגעתו לוונציה, עבודתו משכה תשומת לב כל כך חיובית שהוא נתמך על ידי המדינה הוונציאנית, וציירים מקומיים אימצו בהתלהבות את טכניקת השמן שלו.
אומבריה
אומבריה (באיטלקית: Umbria) הוא מחוז הררי באיטליה, בעמק נהר הטיבר. המחוז שוכן בחלק הפנימי של חצי האי האיטלקי בין רכסי הרי האפנינים. גבולות המחוז הם: בצפון-מערב – מחוז טוסקנה, במזרח – מחוז מארקה ובדרום – במחוז לאציו בדרום. מצפון לחבל נמצא מחוז אמיליה-רומאניה. שטח המחוז 8,456 קילומטר רבוע ואוכלוסייתו מונה 834,000 תושבים. בירת המחוז היא העיר פרוג'ה.
המחוז קרוי על שם שבט האומברים אשר התיישבו באזור במאה ה-6 לפנה"ס. האומברים דיברו שפה קרובה לשפה הלטינית הקרויה "אומברית". על אף שהמחוז קרוי על שמם של האומברים שטחו של מחוז אומבריה שונה משמעותית משטחי האומברים מתקופת רומא העתיקה. כך לדוגמה, פרוג'ה, בירת המחוז, הייתה בימי הרומים שייכת לאטרוסקים ועד היום ניתן למצוא בה שרידים מרשימים מאותה התקופה.
סמל המחוז כולל את שלושת הנרות אשר מובלים ב"מרוץ הנרות" (Festa dei Ceri), בעיר גוביו, המתרחש כל שנה ב-15 במאי, מאז המאה ה-12, והמסתיים בריצה, כאשר הנרות נשמרים במצב ניצב. במעלה התלול של הר אינג'ינו (Ingino), שמתחתיו בנויה העיר.
גאוגרפיה
אומבריה היא מחוז במרכז איטליה, אשר מתוחם במערב על ידי מחוז טוסקנה, במזרח – מארקה ובדרום – לאציו. רוב האזור הוא הרים או גבעות. הטופוגרפיה שלו ניכרת בגובה הרי האפנינים במזרח, עם הפסגה הגבוהה של האזור מונטה ווטורה (Monte Vettore), בגבולה עם מארקה (2,476 מטר מעל גובה פני הים) ואגן היקוות של נהר הטיבר במערב, עם הנקודה הנמוכה ביותר באזור אטליאנו (Attigliano) (96 מטר מעל פני הים).
נהר הטיבר מהווה את הגבול בין אומבריה לבין לאציו. אף על פי שמוצאו של הנהר מהצפון, בטוסקנה, והוא עובר לאורך המחוז כולו, מעטות הערים הבנויות על גדותיו. הסיבה לכך הם השינויים במסלולו, במרוצת ההיסטוריה, עקב השינויים בנפח הזרימה. לנהר לא הייתה השפעה רבה על תולדות האזור ועל ההיסטוריה שלו. לעומת זאת לשלושת יובליו, בדרכם דרומה, הייתה חשיבות.
בספרות התיירים נוהגים לכנות את אומבריה "הריאות הירוקות של איטליה". פראזה שמקורה בשירתו של ג'וזואה קרדוצ'י. הכוונה אינה למחוז עצמו אלא למקורות נהר צ'יאסקו. מאז העת החדשה זהו האזור היחידי שאינו בקרבת חוף הים ולא בשכנות לארץ זרה, שהוא ירוק כל השנה, חוץ מאשר בחודשים אוגוסט וספטמבר.
האקלים
אקלים האזור דומה לאקלים הקיים בתוך חצי אי שאינו גובל עם ים. האקלים ניתן להגדרה כאקלים ים-תיכוני, אך בשל ריחוקו היחסי מהים, האקלים מעט פחות נוח ולעיתים ישנם קייצים חמים מאוד או חורפים קרים במיוחד.
הרי האפנינים מהווים מחסום מפני חדירת אוויר קר מצפון-מזרח, מכיוון הים האדריאטי. מחסום זה גם מפחית את כמות המשקעים באזור, בהדרגה, ממזרח למערב לכיוון הים הטירני. כמות המשקעים השנתית היא בין 800 ל-1,200 מילימטר. מבנהו הגאומורפולוגי של האזור, גבעות והרים נמוכים, גורם לפיזור האוויר והמשקעים ברחבי האזור, ובכך נמנע אקלים קיצוני בחלקים ממנו. החודש השחון ביותר הוא יולי, והחודשים בהם המשקעים פחותים הם מיולי עד ספטמבר.
כלכלת המחוז
כלכלת המחוז מורכבת מפעילות בענפים הכלכליים הבאים: חקלאות, תעשייה, מלאכת יד-אומנותית, תיירות ושירותים.
עסקים קטנים באזור, עם פחות מעשרה עובדים, מעסיקים 95% ממועסקי האזור – 230,000 עובדים. בשנת 2006 היה שיעור האבטלה באזור נמוך יותר מאשר במחוזות הסובבים אותו, שיעור של 6.1%, כאשר 3.8% לגברים ו-8.8% לנשים.
החקלאות תרמה בשנת 2000 69% מה"ערך המוסף" בתוצר לאומי גולמי
חקלאות
החקלאות מעסיקה 2.7% מן המועסקים במחוז. מוצרי החקלאות העיקריים הם טבק ויין. כן מייצרים באזור שמן וחיטה. היינות המפורסמים הם מאורבייטו, טורג'אנו (Torgiano), גבעות טראזימנו ומונטפלקו (Rosso di Montefalco). גידול מפורסם אחר של האזור הוא כמהין – 45% מהיצור האיטלקי בא מאומבריה. ייצור הטבק באזור שהחל רק במאה ה-20 היה למרכז הגידולים החקלאיים.
תעשייה ומלאכת יד
החל מהמאה ה-19 הוקמו בנפת טרני תעשיות כבדות של כימיה ומתכת. בתחילת המאה ה-21 אחראיות חברות הפלדה ועיבוד הפלדה בתחומי הרכב, הצינורות ומכונות לתעשיית המזון לכרבע מהתוצר של אומבריה.
בטרני מתרכזות גם חברות רב לאומיות בתחומי הכימיה, אנרגיה מתחדשת וטקסטיל (אלקנטרה). באזור אגם טראזימנו מפיקים יינות ובאזור ספולטו שמן. אזור אומבריה נודע גם בזכות מוצרי הקדרות שלו. כמו כן מיוצרים רהיטי עץ, מוצרי נחושת ומוצרי הלבשה הנעשים במלאכת יד.
התפתחות התוצר הלאומי המקומי
לשנים 2000–2006 – במיליוני אירו, סה"כ ולתושב
תוצר לאומי לפי סקטורים
המקור
בהשוואה ארצית, המחוז מוביל התוצר הלאומי בענפי: הבנייה, שירותים ציבוריים, בריאות וחינוך. התוצר הלאומי לנפש נמוך באזור לעומת התוצר במחזות הסובבים אותו. יתרון קל יש לנפת פרוג'ה על נפת טרני.
על המחוז
למחוז שתי נפות : נפת פרוג'ה ונפת טרני. להלן פרטים עליהן:
הערים הגדולות במחוז הן :
יהודים
נוכחות יהודית הייתה באומבריה כבר במאה ה-13, לפי הזמנת שליטי המחוז, יהודים הגיעו לאזור במטרה לפתוח דלפקים למתן הלוואות – לימים "בנקים". המסמך הראשון המזכיר יהודים הוא משנת 1287. בשנת 1322 הגיעה לאומבריה קבוצה של יהודים מרומא. הם סבלו מהטרדות אשר כללו שרפה של ספרי התלמוד שלהם. בשנת 1569 גורשו היהודים מהמחוז כמו שנהגו במדינת האפיפיור.
קהילות יהודיות קטנות היו בערים: פרוג'ה, ספולטו, אסיזי, טודי ואורבייטו. אסיזי שימשה מקלט לפליטים יהודים במלחמת העולם השנייה, כאשר קבוצה של איטלקים, בעיקר כמרים, שפעלה במסגרת המחתרת באסיזי הצילה פליטים יהודים שהגיעו לעיר. איש ממאות היהודים שהסתתרו בעיר ובסביבתה לא הוסגר לגרמנים.
אגודת ידידות אומבריה-ישראל
בפרוג'יה פעילה אגודת ידידות בנשיאות דר' אלברטו קראצ'מאלניקוף (Alberto Krachmalnicoff), נוצרי בעל שורשים יהודיים. האגודה שיקמה את בית הקברות היהודי בפרוג'ה. במאי 2008 היא השתתפה באירוע במכון ון ליר בירושלים מטעם המחוז ואגודת דנטה-אלגיירי בירושלים בנושא "אומבריה, ליבה הירוק של איטליה". במהלכו הוצגו תולדות יהודי אומבריה וכן יחסי המחוז עם מדינת ישראל, אשר תחילתם בשנת 1948, כאשר אל שווימר ויהודה ארזי בקשו מחברה איטלקית SAI מאומבריה לסייע בהעברת נשק ל"מדינה שבדרך" באמצעות הסדר נחיתה של מטוסי מטען מצ'כוסלובקיה – C-16 – בשדה תעופה שבמחוז.
קיים שיתוף פעולה מדעי עם פרופ' יאיר רייזנר, ראש המחלקה לאימונולוגיה במכון ויצמן למדע לביצוע מחקר בנשאי השתלת מח עצם ללא צורך בזיהוי מלא של הרקמות.
כן פועלות באומבריה ארבע חברות מסחריות העוסקות בין השאר במוצרי השקיה ובקיום רשת אינטרנט אלחוטי.
האגודה תומכת היום במחקר כתבי יד עבריים שנמצאו בפרוג'ה ובצ'יטה די קאסטלו. אלו נחקרים על ידי פרופ' אריאל טואף אשר אביו אליהו טואף, לשעבר רבה של יהדות רומא, מצא מקלט באזור בימי כיבוש איטליה על ידי הגרמנים במלחמת העולם השנייה. תוצאות מחקריו מהווים היום מקור חשוב למידע על תולדות יהדות אומבריה.
האגודה הציבה לעצמה שתי מטרות:
איי באונטי
איי באונטי (באנגלית: Bounty Islands) היא קבוצה של 22 איונים וסלעים עשויים גרניט באוקיינוס השקט. האיים משתרעים על פני שטח כולל של 1.3 קמ"ר ושייכים לניו זילנד. איי באונטי שוכנים כ-650 ק"מ דרומית-מזרחית לאי הדרומי וכוללים שלוש קבוצות של איים - "הקבוצה העיקרית" (Main Group), "הקבוצה המרכזית" (Centre Group) ו"הקבוצה המזרחית" (East Group). המרחק המרבי בין האיים הקיצוניים בקבוצה כולה הוא 5 ק"מ בלבד, והנקודה הגבוהה ביותר נישאת לגובה של 73 מטר.
אקלים וקרקע
האיים נהנים משפע במשקעים המגיעים לממוצע שנתי של 1,000 עד 1,500 מ"מ. הטמפרטורה השנתית הממוצעת עומדת על כ-10 מעלות צלזיוס.
הקרקע של האיים עשוי סלעים, בעיקר גרניט.
האיים נעדרי צמחים וסקולריים, אולם יש בהם סוגי חזזית ואצות ירוקות. לאורף החופים יש סוג של קלפ. האיים עשירים בבעלי חיים, בהם: טורפים ימיים, פינגווינים ואלבטרוסים.
גילוי והתיישבות
איי באונטי התגלו ב-8 בספטמבר 1788 על ידי ויליאם בליי אשר קרא להם על שם ספינתו. חודשים ספורים לאחר מכן התרחש בהם המרד על הבאונטי. האיים היו יעד פופולרי לציידי טורפים ימיים במהלך המאה ה-19 אך הם לא נושבו מעולם וכך גם כיום. בשנת 1870 הם סופחו לניו זילנד.
מאז שנת 1998 מוכרזים איי באונטי כאתר מורשת עולמית כחלק מהאיים הסאב-אנטארקטיים של ניו זילנד.
מהירות על-קולית
מהירות על-קולית הוא מצב שבו עצם נע במהירות שעוברת את מהירות הקול (1 מאך). עבור עצמים הנעים באוויר יבש בטמפרטורה של 20 מעלות צלזיוס בגובה הים, מהירות זו היא בערך 343.2 מטרים לשנייה (או 1,235 קמ"ש). מהירות שגדולה פי חמישה ממהירות הקול (5 מאך) ומעלה בדרך כלל מכונה מהירות שגא קולית.
קול הוא תנודות הנעות בצורת גלים דחוסים בתוך תווך אלסטי. בגז, קול נע למרחק במהירויות שונות, בעיקר בתלות במסה המולקולרית והטמפרטורה של הגז, כאשר ללחץ יש השפעה מעטה. מאחר שטמפרטורת והרכב האוויר משתנים משמעותית בתלות בגובה, מספרי מאך למטוסים עשויים להשתנות למרות מהירות טיסה קבועה. במים אשר בטמפרטורת החדר, מהירות על-קולית מושגת במהירות של 1,440 מטרים לשנייה.
מגל
מַגָּל הוא כלי חקלאי קדום ששימש לקצירת יבול לפני המצאת החרמש והמקצרה. הוא מורכב מלהב מעוקל וידית קצרה. פנים העיקול הוא הצד החד, כך שהמשתמש יוכל להניף את הלהב אל בסיס היבול תוך כדי שהוא לוכד אותו בעיקול וחותך אותו באותו הזמן.
המגל של לפש
לפי המיתולוגיה הצ'רקסית לפש היה זה שפרזל לראשונה את המגל בהרי הקווקז. האגדה מספרת כי באחד הימים פנתה קבוצת גברים ללפש בבקשה שיפרזל כלי חדש אשר יחליף את הסכין, וזאת כדי לקצור את החיטה בדרך יעילה יותר. לפש השיב כי הוא איננו בקיא ברעיונות, אלא כוחותיו מעניקים לו את היכולת לפרזל עם הידיים. הוא הציע כי יפנו אל יאספ שנחשבה לאישה נבונה וציין כי היא זו שתוכל לסייע להם בפתרון. הגברים פנו אל ביתה של יאספ וגילו כי מדובר באשה זקנה ועיוורת. הם לא היו מרוצים ואף לעגו כי איך אישה שהזדקנה והתעוורה תוכל לעזור להם.
יאספ כעסה על אופן התנהגותם והחלה למלמל בקול רם. הם חשבו שהיא מטילה עליהם כישוף ונסו על נפשם בחזרה אל לפש. ברגע שהתייצבו אצל לפש וסיפרו לו על שהתרחש בביתה של יאספ, הוא גער בהם והפציר שיחזרו אליה. הוא סיפר כי יאספ לא מטילה כישופים כשהיא ממלמלת אלא היא רוגזת עליהם על כך שהם לא מצליחים לפרש דברים שהם ברורים כשמש. הוא ביקש כי הפעם הם יטו את האוזן ויקשיבו לדברי החכמה של יאספ. כשהגברים שבו שנית ליאספ ושמעו בקולה, הם שמעו אותה ממלמלת "לו הייתם רואים תרנגול, הייתם מפרזלים את זנבו למגל". הם לא הבינו את פשר הדבר, אך לפש ידע כי אם יצליח לפרזל כלי הדומה לזנב התרנגול, הוא יקבל מגל לקציר.
היסטוריה
גזע התבואה עשיר בדו-תחמוצת הצורן, וחיתוכו משאיר עקבות ומאפיינים ייחודיים של בלאי על הכלי החותך. כאשר מאפיינים אלו מתגלים על אבנים קדמוניות, הם מרמזים על פיתוח חקלאי באותה תקופה.
מגלים ראשונים הותקנו על ידי קיבוע שברי אבנים חדות לתוך ידית מעץ או עצם. מאוחר יותר החלו לייצר מגלים ממתכת.
על אף שהמגל הוא כלי עבודה קדום, עוד במאה העשרים ניתן היה לראות חקלאים ערביים בארץ ישראל עושים בו שימוש נרחב בעיקר בקציר תבואה בחלקות קטנות ברחבי יהודה שומרון ורמת הגולן בסוף שנות השישים לאחר מלחמת ששת הימים.
ספר השערים
ספר השערים הוא כתב קבורה מצרי עתיק מתקופת הממלכה החדשה.
הספר עוסק בתהליך מעבר נשמת נפטר אל העולם הבא, במקביל למסע השמש בעולם התחתון בשעות הלילה. הנשמה נדרשת לעבור סדרת "שערים" בשלבים שונים של המסע, כשכל שער קשור לאלה שונה, ודורש שהמנוח יכיר באופי המסוים שלה. הטקסט מרמז כי יש אנשים אשר יעברו ללא פגע, ואילו אחרים יסבלו ייסורים באגם האש.
החלק המפורסם ביותר של ספר השערים מתייחס לגזעים השונים של האנושות כפי שנתפסו בראיית המצרים, שחלקו אותם לארבע קבוצות אתניות, "מצרים", אסייתים", "לובים", ו "נובים". אלה מתוארים כנכנסים זה אחר זה לעולם הבא.
לאלות המופיעות בספר השערים יש כותרת שונה וצבעי בגדים ייחודיים, אך בשאר ההיבטים הן דומות, וכולן חובשות 5 כוכבים מחודדים מעל ראשיהן. רוב האלות הן ייחודיות לספר השערים, ואינן מופיעות במקומות אחרים במיתולוגיה המצרית, לכן יש הטוענים כי משמעותו של ספר השערים הייתה רק כמערכת לקביעת הזמן בלילה, כשכל אלה ושער מהווים ייצוג של הכוכב הראשי המופיע באותה השעה.
ג'יימס פרגוסון (אסטרונום אמריקאי)
ג'יימס פרגוסון (באנגלית: James Ferguson; 31 באוגוסט 1797 – 26 בספטמבר 1867) היה אסטרונום אמריקאי, מהנדס אזרחי, ומגלה אסטרואידים.
ביוגרפיה
בין הגילאים 17 ו-19 היה מעורב בכריית ובניית תעלת אירי. לאחר מכן היה חלק מהסוקרים שהיו אחראים ליישום הסכם גנט על גבול קנדה - ארצות הברית.
בין השנים 1847 ועד מותו היה מועסק במצפה הכוכבים של הצי האמריקאי. הוא הועסק לתצפת בטלסקופ ה-9.6 אינץ', ועימו ביצע את התגלית הראשונה של אסטרואיד מיבשת צפון אמריקה, ב-1854.
פרגוסון גילה 3 אסטרואידים וביצע חישובים של מסלולי הירח. הוא היה נחשב ל"מחשב אנושי" מוכשר, הוא כתב כ-84 מאמרים ופרסם בעיתונים מדעים רבים.
רחוב הרכבת
רחוב הרכבת הוא רחוב מרכזי בתל אביב שנמצא בתפר שבין מרכז העיר ודרום העיר.
הרחוב מתחיל במחלף לה גוארדיה בנתיבי איילון וממשיך אל לב תל אביב, שם הוא מתחבר אל רחוב יהודה הלוי. הרחוב נקרא על שם תוואי מסילת הרכבת יפו–ירושלים שעברה לאורכו וחיברה בעבר בין שתי הערים. בקצה הרחוב הייתה תחנת הרכבת תל אביב דרום, שהייתה תחנת הקצה של הקו בין השנים 1950–1970. ב־1970 הועתקה התחנה אל מחוץ לעיר, מבניה נהרסו (למעט בית המכס הבריטי), והמסילה שעברה ברחוב הוסרה.
הרחוב מעוקל בשל היותו סלול לאורך קו האפיק הטבעי שחוצה אוכף על קו פרשת המים שבין הים התיכון ונחל איילון, והיה התוואי הנוח ביותר להנחת מסילת הרכבת עוד בתקופה העות'מאנית. קטעי המסילה המפורקת הפכו לחניונים המקבילים לרחוב הרכבת ולרחוב יהודה הלוי עד קצה שכונת נווה צדק, לרבות הדרך העוברת מתחת לגשר שלוש.
בשנת 2023 מתוכננות עבודות התחדשות ברחוב כחלק מפרויקט שדרת הקריה.
דואליות פונטריאגין
במתמטיקה, ובאופן ספציפי יותר בתחומים של אנליזה הרמונית וחבורות טופולוגיות, החבורה הדואלית (The dual group/Pontryagin Dual) היא אובייקט, המוגדר ביחס לחבורה טופולוגית נתונה, אך מופיעה בעיקר בהקשר של חבורות אבליות קומפקטיות-מקומית (הגדרה בהמשך). המילה "דואלית" מציינת את ההתאמה בין האובייקט הנתון לאובייקט החדש המוגדר.
החבורה הדואלית של חבורה טופולוגית נתונה G היא חבורת כל הפונקציות מ-G למעגל היחידה, אשר שומרות על המבנה של G כחבורה וכמרחב טופולוגי. כלומר, כל פונקציה כזאת היא הומומורפיזם של חבורות ורציפה. פונקציות אלה מכונות קרקטרים.
אנלוגיה טובה למושג הדואליות היא בהקשר של מרחבים וקטוריים: עבור מרחב וקטורי V, המרחב הדואלי V^* הוא מרחב הפונקציונלים הליניאריים על V. גם כאן האובייקט הדואלי הוא תת-קבוצה של מרחב פונקציות על האובייקט הנתון, במקרה הזה הטווח של הפונקציות הוא השדה שמעליו מוגדר V. יתר על כן, הפונקציות הן משמרות-מבנה בהקשר של מרחבים וקטוריים, כלומר העתקות ליניאריות. בנוסף, המרחב הדואלי הוא אובייקט "מאותו הסוג" כלומר מרחב וקטורי.
החבורה הדואלית נקראת בנוסף "דואל פונטריאגין" (Pontryagin Dual) על-שם המתמטיקאי לב פונטריאגין (Lev Pontryagin) שייסד את התאוריה על חבורות אבליות קומפקטיות-מקומית ועל הדואליות ביניהן, בעבודתו בשנת 1934.
באמצעות החבורה הדואלית ניתן להכליל את ההגדרה של התמרת פורייה עבור פונקציות/מידות על חבורה אבלית קומפקטית-מקומית כללית.
הגדרות
תהי G חבורה טופולוגית.
הגדרה: קרקטר (character) על G הוא פונקציה כאשר \chi הומומורפיזם של חבורות טופולוגיות, כלומר מתקיימים שני תנאים-
1) \chi רציפה.
2) לכל a ,b \in G מתקיים כי- "הערה: כאן S^1 מסמן את החבורה הכפלית של מעגל היחידה כתת-קבוצה של שדה המספרים המרוכבים עם טופולוגיית תת-המרחב. בנוסף, אנו מסמנים כפל בכל אחת מהחבורות ב-\cdot, או בכתיבת הסימנים זה לצד זה -."הגדרה: החבורה הדואלית (נקראת גם דואל פונטריאגין/חבורת הקרקטרים ובאנגלית The Dual group/Pontryagin Dual) של G היא קבוצת כל הקרקטרים על G ומסומנת בדרך כלל ב-\hat{G} (נהגה "G כובע") כלומר -.
נגדיר פעולה דו-מקומית על \hat{G} על ידי כפל נקודתי -.
נגדיר את הטופולוגיה על \hat{G} להיות הטופולוגיה המושרה מהטופולוגיה הקומפקטית-פתוחה על מרחב הפונקציות.
הגדרה: G תקרא חבורה אבלית קומפקטית-מקומית (LCA group - Locally Compact Abelian group) אם היא אבלית כחבורה (פעולת הכפל על G קומוטטיבית), קומפקטית מקומית כמרחב טופולוגי ובנוסף מקיימת את תכונת האוסדורף (T_2)."הערות:""1) במקום התכונה T_2 ניתן להניח את התכונה T_0. תחת הנחה זו ניתן לקבל כי G מרחב טופולוגי רגולרי-לחלוטין ובפרט האוסדורף.""2) לעיתים מגדירים בלי תכונת האוסדורף, אך נדרשים להניח תכונה זו בניסוח טענות רבות.""3) נדגיש כי במסמך זה, בכל מקום שמופיע הביטוי 'חבורה אבלית קומפקטית מקומית' הכוונה שגם תנאי האוסדורף מתקיים. אם הביטוי שונה ולא כתוב במפורש שמניחים את תנאי האוסדורף, אז איננו מניחים אותו."
תכונות בסיסיות
נמנה כעת מספר תכונות בסיסיות של החבורה הדואלית ונוכיח חלק מהן לאחר מכן. המושג "איזומורפים" מתייחס כאן לאיזומורפיות כחבורות טופולוגיות.
סגירות טופולוגית במרחב הפונקציות הרציפות
בטופולוגיה שהגדרנו מתקיים כי כל נקודת הצטברות רציפה של \hat{G} היא הומומורפיזם של חבורות.
לכן מיחידות הגבול ב-S^1 כמרחב האוסדורף ומכפליות g_\alpha לכל \alpha נקבל- , כנדרש.
טופולוגיה במקרה של קומפקטיות מקומית
עבור חבורה טופולוגית כללית G, הגדרנו את הטופולוגיה על החבורה הדואלית \hat{G} להיות הטופולוגיה הקומפקטית-פתוחה. כלומר במונחים של \hat{G} זו הטופולוגיה שנוצרת על-ידי תת-הבסיס:
.
דואליות בין חבורות קומפקטיות וחבורות דיסקרטיות
נראה כעת כי אם G חבורה טופולוגית קומפקטית אז החבורה הדואלית היא מרחב דיסקרטי. ולהפך, אם G חבורה דיסקרטית אז \hat{G} קומפקטית. נשים לב כי בשני המקרים G קומפקטית-מקומית ולכן הטופולוגיה על \hat{G} היא הטופולוגיה של התכנסות במידה-שווה על קבוצות קומפקטיות.
עבור המקרה השני נצטרך את משפט ארצלה-אסקולי, נזכר בו כעת.
משפט ארצלה-אסקולי: (בגרסה הרלוונטית) אם X מרחב טופולוגי ו-(Y,d) מרחב מטרי, תת-קבוצה סגורה היא קומפקטית בטופולוגיה של התכנסות קומפקטית אם מתקיימים שני התנאים הבאים:
א) F רציפה במידה אחידה, כלומר לכל x \in X לכל יש סביבה x \in U כך ש- כאשר  כדור פתוח בטופולוגיה המטרית על Y.
ב) מתקיים כי לכל x \in X, הסגור הטופולוגי של הקבוצה קומפקטי כתת-מרחב של Y.
אם G קומפקטית אז \hat{G} דיסקרטית
סכימת הוכחה:"על מנת להוכיח טענה זו עלינו להוכיח שתי טענות-"טענה1: אם כך שRe(\xi)> 0 אז יש k \in \N כך ש."באמצעות טענה1 ניתן להוכיח את הטענה הבאה-"טענה2: אם G חבורה טופולוגית, אז הטופולוגיה של התכנסות במידה-שווה על \hat{G} היא הטופולוגיה הדיסקרטית."מסקנה: מכיוון ש-G קומפקטית ו-S^1 מרחב מטרי, אז הטופולוגיה של התכנסות קומפקטית על C(G, S^1) מזדהה עם הטופולוגיה של התכנסות במידה-שווה. בפרט הטופולוגיות מזדהות על \hat{G} ולכן היא דיסקרטית לפי טענה2.
אם G דיסקרטית אז \hat{G} קומפקטית
"הוכחה: נראה שהחבורה הדואלית מקיימת את תנאי משפט ארצלה-אסקולי כתת-קבוצה של C(G, S^1).""נסמן F = \hat{G}. ראינו שהחבורה הדואלית סגורה במרחב הפונקציות הרציפות, כלומר.""נראה קיום תנאי משפט ארצלה-אסקולי-" א) F רציפה במידה אחידה- יהי a \in G, אז \{ a \} סביבה פתוחה של a. בנוסף מתקיים כי . לכן לכל \epsilon >0 מתקיים ומכאן ש-F רציפה במידה אחידה. "ב) מכיוון ש-S^1 מרחב קומפקטי, כל תת-מרחב סגור שלו הוא מרחב קומפקטי, בפרט נכון עבור כל המרחבים.""מכיוון שהתנאים מתקיימים, F = \hat{G} קומפקטי."
דוגמאות
החבורות בדוגמאות הבאות הן חבורות אבליות קומפקטיות-מקומית. המושג "איזומורפים" מתייחס כאן לאיזומורפיות כחבורות טופולוגיות.
הקשר להתמרת פורייה
באנליזה הרמונית לומדים תחילה על שני מקרים של התמרת פורייה, שננסח כעת. לאחר מכן, ניתן בעזרת החבורה הדואלית משמעות כללית יותר למושג "התמרת פורייה".
ננסח את המקרים ה"ידועים" באופן שיתאים להכללות שנציג:"f""2) המקרה השני הוא ב- S^1, אשר איזומורפי כחבורה טופולוגית למרחב המנה (שהוא גם חבורת מנה) \R / \Z, נדבר אם כך במונחים של חבורה זו.""f""במקרה זה, ניתן להגדיר את התמרת פורייה של f להיות פונקציה כאשר \Z היא החבורה האדיטיבית עם הטופולוגיה הדיסקרטית, באופן הבא: . פונקציה זו היא רציפה מדיסקרטיות \Z. בנוסף, ניתן להראות גם את התכונות חסימות (נובע מלמת רימן-לבג) והתכנסות הטור שמהווה מושג של אינטגרציה על \Z."על-מנת להכליל את המושג "התמרת פורייה" לחבורות אבליות קומפקטיות-מקומית, נכליל תחילה את מושג האינטגרל על חבורה קומפקטית-מקומית (לא בהכרח אבלית).
אינטגרל האר
אנו לא נבנה כאן את אינטגרל האר, אלא נסביר את המוטיבציה. לפירוט, ראו בביבליוגרפיה ואת הערך הויקיפדי על מידת האר.
עבור חבורה קומפקטית-מקומית והאוסדורף G, ברצוננו למצוא קבוצת פונקציות המקיימת תכונות מסוימות - נרצה שקבוצה זו תהווה מרחב וקטורי מעל \Complex ותכיל בין היתר את כל הפונקציות הרציפות עם תומך קומפקטי, כלומר.
על מרחב זה יהיה מוגדר פונקציונל ליניארי שאיננו פונקציונל האפס, שיקיים את התכונות הבאות:"1) אם f \in X וגם לכל a \in G, f(a) \geq 0 (סימון: f \geq 0) אז I(f) \geq 0. תכונה זו נקראת אי-שליליות.""2) לכל f \in X ולכל b \in G, עבור הפונקציה במשתנה a שמוגדרת על ידי מתקיים כי I(f)=I(f_b). תכונה זו נקראת אינוואריאנטיות-משמאל."פונקציונל כזה נקרא אינטגרל האר או אינטגרל האר שמאלי על G.
משפט: קיים (ויחיד עד כדי כפל בסקלר חיובי) אינטגרל האר שמאלי על G, שמוגדר על המרחב הווקטורי C_c(G) וניתן להרחבה למרחב וקטורי הנקרא L^1(G). מרחב זה מקיים -, כלומר זהו מרחב הפונקציות עם "אינטגרל מתכנס בהחלט".
נסמן לכל, את האינטגרל של f על G להיות -.
נסמן ב- את תת-המרחב הווקטורי המוגדר על ידי -.
הכללה 1
כעת נעשה שימוש ראשון בחבורת הקרקטרים.
עבור חבורה אבלית קומפקטית-מקומית G, עם ההגדרה של אינטגרל האר הנ"ל, לכל ולכל  מתקיים  לפי המשפט שהצגנו ולכן.
אם כך, נגדיר עבור את התמרת פורייה של f להיות הפונקציה  המוגדרת על ידי -.
הערות:
Wrong Turn (שיר)
Wrong Turn (בעברית: טָעוּת בַּכִּוּוּן) הוא שיר שהוקלט על ידי הזמרת-יוצרת הגרמנייה קים פטרס, מתוך אלבום האולפן השני שלה, Turn Off the Light. הוא יצא לאור ב-1 באוקטובר 2019, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.
מבחינת מוזיקלית, השיר מאופיין בסוגות כדוגמת פופ אפל ואלקטרופופ ומבחינה לירית, מילותיו עוסקות ברציחות ובמסעות הרג.
רקע וכתיבה
השיר נכתב על ידי ווהן אוליבר, ת'רון תומאס, לוקאס גוטוואלד, ג'סי סיינט ג'ון, ארון ג'וסף וקים פטרס והופק על ידי מייד אין צ'יינה, ווהן אוליבר וארון ג'וסף. "Wrong Turn" הוא הרצועה הרביעית מתוך אלבום האולפן השני שלה, Turn Off the Light. הוא מתחיל כאשר קטע הכלי "Bloody Valentine" מסתיים, ונגמר כאשר קטע הכלי "Demons" מתנגן.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.3 מיליון השמעות.
משמעות
שמו של "Wrong Turn" כמו גם המילים שלו יכולים לשמש כפל משמעויות עבור אחד מכוונותיה של פטרס: ליפול על האדם הנכון בזמן הלא נכון, או שמא במסגרתו של השיר ובמילים שלו, באים לידי ביטוי כמיהותיה של פטרס, כדוגמת מסע הרג ורציחות שהיא צריכה לעשות, כיוון שקורבנותיה "מוכרחים למות" לטענתה.
"Wrong Turn" מתייחס לסרט האימה והמותחן משנת 2003 "טעות בכיוון" שלאורכו מספר קבוצות של אנשים עושות בסופו של דבר 'פנייה לא נכונה' ('טועים בכיוון') והולכים לאיבוד, מה שמביא להשלכות רצחניות. התייחסות נוספת היא לסרט האימה "בלאדי ולנטיין" משנת 1981 (חודש ב-2009). זה גם רפרנס לשיר הקודם ב-Turn Off the Light, ששמו "Bloody Valentine". השורה "זה היעד הסופי שלך" מתייחסת לסרט משנת 2000, "יעד סופי". הסרט עוסק בחוסר היכולת להימנע מהמוות, המוות הוא 'היעד הסופי'.
הופעה ואודיו
קים פטרס ביצעה את השיר במהלך Live on Grubub: Sound Bites; במסגרת אותה ההופעה ביצעה מחרוזת שהורכבה משלושה שירים: "Wrong Turn", "" ו-"Death by Sex". האודיו הרשמי של "Wrong Turn" הועלה לערוץ היוטיוב הרשמי של קים פטרס ב-1 באוקטובר 2019. פטרס הופיעה עם "Wrong Turn" בתיאטרון גלי הקול של מלון הארד רוק & קזינו באטלנטיק סיטי.
נכון לאוגוסט 2022 עומד מונה הצפיות של האודיו על למעלה מחצי מיליון צפיות.
סמל אוסטרליה הדרומית
סמל המקורי של אוסטרליה הדרומית הוענק למדינה על ידי מלך בריטניה, אדוארד השמיני, ביום השנה המאה לייסוד אוסטרליה הדרומית ב-20 בנובמבר 1936. סמל זה כלל שלט אצולה שבמרכזו שמש זהובה זורחת על רקע כחול. מעל שלט האצולה היו שלוש ערמות חיטה. מעל המגן היה אריה ניצב על רקע כחול. על הרקע הכחול הופיע גם הצלב הדרומי. תומכי המגן היו אישה המחזיקה בידה את קרן השפע וגבר המחזיק בידו מספריים וצמר. בתחתית הסמל היו ענפים מוזהבים, ומוטו המדינה: "אמונה ואומץ" (Faith and Courage").
במהלך השנים הועלתה ביקורת על הסמל משנת 1936. רבים רצו שעל הסמל יופיע החנקן המציץ (Piping Shrike) סמל המדינה המופיע על דגלה. ממשלת המדינה פנתה למלכה בריטניה וב-19 באפריל 1984 אישרה מלכת בריטניה אליזבת השנייה את החלפת הסמל. בסמל הנוכחי מופיע העקעק על מגן האבירים בתוך עיגול מוזהב המייצג את השמש הזורחת, על רקע כחול. מעל המגן מופיע אפונת סטורטס - סמל המדינה (Sturt's desert pea). לסמל החדש אין תומכים והוא ניצב על בסיס של עשב שעליו סמלי החקלאות והתעשייה. מוטו המדינה אינו מופיע על הסמל, ובמקומו מופיע שם המדינה - "אוסטרליה הדרומית" - "South Australia".
גלוסטר (עירייה)
גלוסטר (באנגלית: Gloucester) היא עירייה במחוז קמדן בניו ג'רזי שבארצות הברית.
העירייה הוקמה ב-1 ביוני 1695. היא שולבה במחוז קמדן בשנת 1844. מאז חלקים ממנה הועברו לעיריות אחרות. נכון להיום שטחה הוא כ-60 קמ"ר. בין היישובים הגדולים ששייכים עירייה ניתן לציין בלקווד וגלנדורה שבכל אחד מהם מתגוררים מעל ל-4,000 תושבים.
המחוז הוא ייחודי בכך שהוא מהווה אזור חקלאי, תעשייה ומגורים גם יחד. החקלאות מבוססת ומפותחת מאוד. גידול פירות, ירקות חקלאיים ועופות, תעשיית החלב, גידול בקר, חזירים ובעלי חיים אחרים, קיומם של בתי שימור מודרניים בכל ימות השנה, מפעלים מהקפאה מהירה ושווקים סמוכים מקדמים את מחוז גלוסטר לאחד החלקים העיקריים לייצור מזון בארצנו. שילוב כזה של חקלאות ותעשייה, יחד עם מיקומו של המחוז באזור המטרופוליטן של פילדלפיה, הביא לקהילות מגורים משגשגות. רשת משובחת של כבישים ממלכתיים ומחוזיים משופרים, שירות אוטובוסים מצוין וממשל עירוני מצוין תרמו לפיתוח קהילות מגורים מצוינות. במחוז גלוסטר יש את מיטב בתי הספר ואתרי התפילה, את מיטב השירות המקומי והמחוזי מכל סוג שהוא.
בשטח העירייה ממוקם בניין ששימש כבית חולים במהלך מלחמת העצמאות של ארצות הברית ונכלל במרשם הלאומי של מקומות היסטוריים.
בשטח העירייה עובר כביש מהיר לאטלנטיק סיטי.
פיטר לוגר
פיטר לוגר (באנגלית: Peter Luger Steak House) היא מסעדת סטייקים הממוקמת בשכונת ויליאמסבורג, ברוקלין, ניו יורק, שנוסדה בשנת 1887 ולה סניף נוסף בגרייט נק (Great Neck), ניו יורק, בלונג איילנד.
סקר זאגאט בחר בפיטר לוגר למסעדת הסטייקים הטובה ביותר בעיר ניו יורק זה 26 שנים ברציפות. למסעדה בברוקלין יש בר עץ ארוך, וחדר האוכל בסגנון טווטוני.
ב-2002 הכניס אותה ארגון ג'יימס בירד לרשימת ה"קלאסיקות של אמריקה".
המסעדה בברוקלין זכתה בכוכב במדריך מישלן האדום.
היסטוריה
המסעדה בברוקלין נוסדה ב-1887 בשם "Carl Luger's Café, Billiards and Bowling Alley" בשכונה הגרמנית שבסמוך לה נבנה תשע שנים אחרי כן גשר ויליאמסבורג.
ב-1950 העמידו צאצאיו של הבעלים המקורים את המסעדה למכירה פומבית וסול פורמן רכש אותה בשל היות "המכרז נמוך באופן שערורייתי". נכדתו, ג'ודי סטורץ', ממונה כיום על קניית הבשר עבור המסעדה. ב-1984 נסגר הסניף בגרייט נק אחרי שרפה קשה שהרסה את המסעדה. היא נפתחה מחדש שנה וחצי אחרי כן ב-1986. כיום, אחת מבעלי המסעדה היא איימי רובינשטיין, אשתו של הווארד רובינשטיין, איש יחסי הציבור הידוע שלקוחותיו כוללים את ג'ורג' שטיינברנר, רופרט מרדוק ודונלד טראמפ.
התפריט
האומצות המוגשות בפיטר לוגר עוברות תחילה תהליך ממושך של יישון יבש, המקנה לבשר טעם אופייני. התפריט מצומצם, ומתמקד בעיקר באומצות פורטרהאוס המיועדות לאחד עד ארבעה סועדים. מנות עיקריות יכולות לכלול גם אומצות אנטרקוט, כבש, דגים טריים בעונתם, ומבחר משתנה של מנות בצהרים. מנות נוספות כוללות קוקטייל חסילונים, עגבניות ביפסטייק, סלט בצל (מוגש עם רוטב סטייק), תפוחי אדמה, טוגנים, תרד מוקרם, ברוקולי, טבעות בצל, קותל חזיר שמן, ומגוון קינוחים. המסעדה מגישה גם המבורגרים, בארוחת הצהרים בלבד.
הסטייקים מוגשים כשהם פרוסים על צלחת משופעת כך שהמיצים ניגרים.
המסעדה גם מגישה רוטב סטייק משלה שמורכב מתמהיל רוטב קוקטייל עם רוטב סטייק מסורתי.
פיטר לוגר גם משווקת את רוטב הסטייק שלה בהזמנת דרך הדואר ובאמצעות קמעונאים ברחבי המדינה.
מסעדות חיקוי
מספר מלצרים עזבו את פיטר לוגר ופתחו בתי סטייק משלהם עם תפריטים ומנות שעוצבו על פי הדגם התפריט והמנות המוגשים בפיטר לוגר:
נתן גושן
נתן גושן (נולד ב-6 באוגוסט 1986, א' באב ה'תשמ"ו) הוא זמר-יוצר, פזמונאי, מלחין, מעבד מוזיקלי, ומוזיקאי ישראלי.
ביוגרפיה
נולד בשם מתן גושן בלוד, לאבידן חיים (קצין קרבי וסוכן מוסד לשעבר) ולטובה אורנשטיין, וגדל במשפחה חילונית. בגיל 13 התחיל לנגן בגיטרה לבד, ושנה אחר כך זכה בתחרות כישרונות צעירים בלוד. כשהיה בן 15, החל בתהליך חיפוש ובירור עצמי, מה שהוביל לחזרה בתשובה. למשך תקופה אף עזב את הבית והלך לקבר רבי שמעון בר יוחאי שבהר מירון, שם התבודד במשך שלושה חודשים ונהג לנגן בגיטרה בהרים. לאחר תקופה עבר להתגורר בשכונת מאה שערים בירושלים, כשהוא מזהה את עצמו כמקורב לזרם הברסלב, בו רצוי ומקובל העיסוק במוזיקה. כשאביו נפטר הוא שינה את שמו לנתן עקב התייעצות עם רבנים בקהילתו, בהמלצתו של הרב חיים קניבסקי, שהיה ממנהיגי הציבור החרדי-ליטאי.
בצה"ל שירת גושן כחייל מפקדה בגדס"ר גבעתי, לאחר שנפלט מהמסלול של פלחה"ן גבעתי.
2010–2011: תחילת דרכו ואלבום הבכורה
גושן התפרסם לראשונה בשנת 2010, כאשר כתב לאלבומה של רוני דלומי "קצת אחרת" את המילים העבריות לשירים "קצת אחרת" ו-"כך או כך". שני השירים יצאו כסינגלים וזכו להצלחה. בסוף אותה שנה התפרסם השיר "עדיין ריק", שכתב והלחין גושן לזמר לירן דנינו. גם שיר זה זכה להצלחה, והגיע לראש מצעדי הפזמונים.
בשנת 2011 שיתף גושן פעולה עם האמן אשר סוויסה (סקאזי) בשיר "How to Feel Alive". באותה שנה הוציא סינגלים ראשונים כזמר, שאת כולם כתב והלחין.
השירים "כל מה שיש לי" (השיר הראשון שנכנס לרדיו ו-"איפה את" זכו להצלחה רבה במצעדי הפזמונים, והביאו לזכייתו של גושן בתואר "תגלית השנה" במצעד הפזמונים העברי השנתי של תחנת הרדיו גלגלצ לשנת תשע"א. שירו "גבולות היגיון" זכה במקום הרביעי במצעד השנתי של גלגלצ לשנת תשע"ב. שיר נוסף של גושן שהתפרסם באותה שנה היה "שנייה ועוד אחת", שכתב והלחין לבועז מעודה.
בנובמבר 2011 יצא אלבום הבכורה של גושן, "נתן גושן". באלבום נכללים שלושת הסינגלים שהוציא לפני כן, וכן שני סינגלים שיצאו לאחר יציאת האלבום, "יודע" ו"פנים אחרות". באוקטובר 2012 זכה האלבום במעמד "אלבום זהב". כמו כן, באותה שנה זכה גושן בפרס אקו"ם למלחין השנה.
2012–2013: בין כל הרעשים
ב-5 בנובמבר 2012, הוציא את הסינגל הראשון מהאלבום, "עוד", השיר זכה להצלחה רבה בכך שהגיע לצמרת המצעדים השבועיים של גלגלצ, מדיה פורסט וכאן גימל.
ב-19 בינואר 2013 הוציא את הסינגל השני מהאלבום, "מה אם נתנשק" שזכה גם הוא להצלחה רבה.
במרץ 2013 יצא אלבומו השני של גושן, "בין כל הרעשים", בהפקתו המוזיקלית של יועד נבו.
2015: דברי איתי יותר
בפברואר 2015 יצא הסינגל הראשון מתוך אלבומו השלישי, הנקרא "סערה", ואחריו, במאי 2015 יצא הסינגל השני מתוך האלבום, הנקרא "דברי איתי יותר". הסינגל השלישי מהאלבום, "Thinking About it (Let It Go)", יצא לאור ב-27 ביולי 2015, השיר זכה להצלחה רבה בישראל ובעולם, והגיע למעמד פלטינה בהולנד, ומעמד זהב בנורווגיה דנמרק ושוודיה.
ב-2015 השתתף כשופט אורח בקבוצת הצעירים בתוכנית הכישרונות "אקס פקטור ישראל" בערוץ 2.
2016–2017: שלושים
ב-4 בפברואר 2016 הוציא נתן גושן סינגל בשם "זה שלנו". ב-21 בנובמבר, הוציא נתן גושן סינגל בשם "חיכיתי". השיר הגיע למקום ה-19 במצעד השני של גלגלצ לשנת תשע"ז ולמקום ה-26 במצעד השנתי של רשת גימל באותה שנה.
ב-12 בפברואר 2017 הוציא גושן סינגל בשם "26" שהגיע למקום ה-13 במצעד השנתי של גלגלצ לשנת תשע"ז. ב-24 במאי 2017 יצא לאור אלבומו הרביעי של גושן, שלושים.
ב-11 בספטמבר 2017 הוציא גושן את הסינגל "כחומר ביד היוצר", סינגל ראשון מתוך האלבום צמאה 4, פרויקט אלבומי ניגוני חב"ד של נאור כרמי. ב-24 בספטמבר, הוציא גושן סינגל באנגלית הנקרא "Home".
2018–הווה: סיפור אחר ובאתי לחלום
בשנת 2018 השתתף בסרטו של אבי נשר, "סיפור אחר", שבו גילם זמר חילוני שחזר בתשובה והפך לחרדי, אך ממשיך להופיע בפני קהל חילוני. בנוסף, הוציא את פסקול הסרט כאלבום. בדצמבר 2018 הוציא את השיר "באתי לחלום".
במרץ 2019 הוציא גושן את הסינגל "מתגעגעת". ב-10 במאי, יצא השיר "Nana Banana" של נטע ברזילי, שכתב יחד עם ברזילי וסתיו בגר. ב-16 ביולי, הוציא את השיר "חזרי אלי", שזכה להצלחה רבה בכך שהגיע למקום הראשון במצעד הרשמי של גלגלצ. ב-24 בנובמבר, הוציא את השיר "נחכה לך" בדואט עם הזמר ישי ריבו.
ב-16 בפברואר 2020, יצא לאור אלבומו השישי של גושן, באתי לחלום. ב-27 בפברואר, יצא לאור השיר "Roots" בביצוע עדן אלנה שכתב והלחין יחד עם סתיו בגר, כחלק ממשדר "השיר הבא לאירוויזיון" ב-3 במרץ 2020 בכאן 11. ב-8 בנובמבר באותה שנה, יצא לאור הסינגל "חיים מאושרים", ביחד עם הזמרת עדן בן זקן.
ב-14 במרץ 2021, הוציא את הסינגל "שני ילדים בעולם", וב-7 באפריל 2022 הוציא את השיר "יש בלאגן גדול".
חיים אישיים
גושן התקרב ליהדות ומאוחר יותר חזר בתשובה, ובשנת 2016 אמר כי הוא מקפיד על אוכל כשר, ובעקבות התקרבותו לדת, אף נפרד מארוסתו אשר התקשתה בכך.
ב-1 במרץ 2021, התארס גושן ללירון אלביליה שהשתתפה בתוכנית המציאות המוזיקלית "אייל גולן קורא לך". ב-16 במרץ נישאו השניים, ובמרץ 2022 נולדה בתם הבכורה. נכון לשנת 2022, הזוג מתגורר בירושלים.